खतने का सबसे बड़ा फायदा फोमोसिस में होता है। फोमोसिस वह परिस्थिति होती है, जब किसी व्‍यक्ति के पेनिस की ऊपरी त्‍वचा इतनी टाइट होती है कि वह पूरी पीछे नहीं जा पाती। इन हालात में पेनिस की अगली त्‍वचा पूरी तरह खुल नहीं पाती और व्‍यक्ति को संभोग के दौरान बहुत परेशानी होती है। इससे व्‍यक्ति को इंफेक्‍शन होने का खतरा बना रहता है। इसके साथ यह भी पता चला है कि जिन लोगों को फोमोसिस होता है उन्‍हें यौन संचारित रोग होने का खतरा भी हमेशा बना रहता है। इसके साथ ही यह बात भी सामने आई है कि इसके चलते पेनिस का वह भाग जिसके जरिए यौन आनंद प्राप्‍त होता है, भी पूरी तरह से उत्तेजित नहीं हो पाता, जिस कारण व्‍‍यक्ति पूरी तरह यौन सुख भी प्राप्‍त नहीं कर पाता। इसके साथ ही महिलाओं को भी संतुष्टि नहीं मिलती।